Diari Oficial de la Generalitat Valenciana


Sumari del DOGV 8100, del 07-08-2017 (2017/6509)

RESOLUCIÓ de 13 de juliol de 2017, del conseller d'Economia Sostenible, Sectors Productius, Comerç i Treball, per la qual s'autoritzen transferències de crèdit entre diferents capítols de distints subprogrames del pressupost del SERVEF per import d'un milió huit-cents mil euros (1.800.000,00 euros). Expedient modificació número 31.008/17.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8100

Data del DOGV
:   07-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6509


Data del document
:   13-07-2017

Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 13 de juliol de 2017, del conseller d'Economia Sostenible, Sectors Productius, Comerç i Treball, per la qual s'autoritzen transferències de crèdit entre diferents capítols de distints subprogrames del pressupost del SERVEF per import d'un milió huit-cents mil euros (1.800.000,00 euros). Expedient modificació número 31.008/17. [2017/6509]  
El pressupost del SERVEF de 2017, aprovat per la Llei 14/2016, de 30 de desembre, es finança pel Servei Públic d'Ocupació Estatal i per la Generalitat mitjançant les línies de subvenció X4438000, Finançament d'operacions de capital del SERVEF, per un import de 3.074.200 i X4437000, Finançament d'operacions corrents del SERVEF, per un import de 296.703.200 euros.  
En l'exercici passat, el crèdit consignat en la línia de subvenció S2240, «Foment d'ocupació de persones amb discapacitat i inclusió social», va ser insuficient per a atendre les sol·licituds presentades per a la concessió de subvencions destinades al foment de l'ocupació de persones amb discapacitat o diversitat funcional en centres especials d'ocupació i enclavaments laborals.  
Com a conseqüència d'això es va aprovar un increment de crèdit en la línia mencionada, per un import d'1.800.000,00 euros, finançats amb fons no condicionats de la Generalitat, i resulta que, al tancament de l'exercici, aquest import figura com a saldo de compromisos de crèdit que han de ser atesos a càrrec del pressupost d'aquest exercici, en la línia S2240, «Ocupació de persones amb diversitat funcional, malalts mentals i inclusió social», del subprograma 322.51, Foment d'ocupació.  
Ja que es tracta d'un col·lectiu amb especials dificultats d'inserció plena, d'integració laboral i social, tant pel que fa a la contractació com al manteniment dels llocs de treball i al trànsit dels treballadors, des de l'ocupació protegida fins a l'ocupació ordinària, el director general del SERVEF proposa transferir crèdit per un import d'1.800.000,00 euros, a la línia de subvenció S2240, i minorar les dotacions del capitol II, Compra de béns corrents i despeses de funcionament, dels subprogrames 322.54 i 322.53 per un import de 277.241,00 euros cada un d'aquests, i del capítol IV, Transferències corrents, 750.000,00 euros, de la línia de subvenció S7979, «Ocupació de qualitat amb perspectiva de gènere», i 495.518,00 euros de la línia S7989, Finançament de projectes i mesures singulars dirigits a col·lectius més vulnerables i en risc d'exclusió social, tot això finançat amb fons no condicionats de la Generalitat.  
  
Per tot això que s'ha exposat, vista la proposta del secretari autonòmic d'Ocupació i director general del SERVEF i l'informe favorable de la Intervenció Delegada en el SERVEF de 27 de juny de 2017, i en aplicació del que estableixen els articles 39, 44 i 49 de la Llei1/2015, de la Generalitat, d'hisenda pública, del sector públic instrumental i de subvencions, i els articles 8.3, 24.a) i 26.1.b) de la Llei 14/2016, de 30 de desembre, de pressupostos de la Generalitat per a l'exercici 2017, resolc:  
Transferir crèdit, per un import d'1.800.000,00 euros, de fons no condicionats de la Generalitat, entre diferents capítols i subprogrames, d'acord amb el detall següent:  
  
Aplicacions pressupostàries de despesa que disminueixen Import  
49.36.08.8785.44357.3 277.241,00  
00.64.03.3941.42427.7 277.241,00  
84.51.00.0224.62075.4 línia S7979 750.000,00  
56.89.92.8188.25101.3 línia S7989 495.518,00  
  
Aplicacions pressupostàries de despesa que augmenten Import  
70.26.37.7655.88756.7 línia S2240 1.800.000,00  
  
  
València, 13 de juliol de 2017.- El conseller d'Economia Sostenible, Sectors Productius, Comerç i Treball: Rafael Climent González.